ออมเพื่อน้อง
โดย...ทีมข่าวการเงินโพสต์ทูเดย์
2 ก.ย. 2558

โดย...ทีมข่าวการเงินโพสต์ทูเดย์
ไอเดียเก๋กู๊ดที่จะขยายตลาดลูกค้าบัตรเดบิตของธนาคารให้มากขึ้น ธนาคารออมสินก็เลยจัดโครงการ “เงินออมเพื่อน้อง” ขึ้นมา โดยใช้วิธีหากลูกค้าสมัครบัตรเดบิตของออมสิน 1 ใบ ธนาคารก็จะบริจาคเงิน 10 บาท รวบรวมเป็นทุนการศึกษาให้กับเด็กนักเรียนที่เรียนดีแต่ยากจน
โครงการนี้ พี่บู้-ชาติชาย พยุหนาวีชัย ผู้อำนวยการธนาคารออมสิน ตั้งใจให้คนในจังหวัดใดได้ร่วมทำบุญให้กับเด็กนักเรียนในจังหวัดนั้น คือยอดสมัครบัตรในจังหวัดไหนก็จะให้ทุนการศึกษากับจังหวัดนั้น 
6 เดือนแรกของปีนี้ เฉพาะสาขาใน กทม.มีลูกค้าทำบัตรเดบิต 6 แสนกว่าใบ ธนาคารจึงมอบทุนให้นักเรียนใน กทม. 6,339 ทุน เป็นเงิน 6,339,000 บาท ซึ่งจัดพิธีมอบทุนอย่างเป็นทางการไปแล้ว
ส่วนในต่างจังหวัดก็เตรียมรวบรวมตัวเลขให้ทุนการศึกษาต่อไป ซึ่งในปีนี้เฮียบู้ตั้งใจจะมอบทุนให้ได้ถึง 35 ล้านบาท งานนี้พนักงานคงหืดจับ เพราะทุน 35 ล้านบาท ต้องเบ่งลูกค้าถือบัตรเดบิตเท่าไหร่ก็ให้เอา 10 หารวงเงินดูเองนะคร้าบ